Ovidio Colus
Ovidio Colùs (Cjasarse 9 di Zenâr 1927). Al è un poete e scritôr furlan.
Di zovin al è stât un dai fondadôrs de Academiuta di lenga furlana di Pasolini. Di lui al à imparât lis primis nozions de grafie e il grant amôr pe lenghe.
Tal 1947 al à lassât l'Academiuta e al à tacât a lavorâ inte mecaniche (si jere diplomât tal Malignani di Udin). Tai agns al à fat l'imprenditôr mecanic, il libar professionist e l'aministradôr public, al è ancje stât sindic di Cjasarse.
Al è tornât ae leterature intal 1980 cu la racuelte di poesiis Li' Posselvis par passà daspò ae prose, intai agns seguitîfs al à vinçût il premi San Simon tal 1982 cun Pâs e vuera e tal 1985 cun Disfurtunis. Dal 1990 al è deventât un dai redatôrs dal Strolic de Filologjiche.
Colùs al à simpri scrit inte variante di Cjasarse
Bibliografie[cambie | modifiche il codiç]
- Li' Posselvis, Udin 1980;
- Torzeonant, San Vît dal Tiliment 1982; premi Peghin.
- Pâs e vuera, Udin 1983; premi San Simon.
- Il paron, Udin 1985;
- Disfurtunis, Udin 1986; premi San Simon
- Il pilustrat, Udin 1987;
- Chei di Pagura, Udin 1990;
- Il plevàn, Udin 1991;
- Nei giorni dell'Academiuta, Udin 1994
- Memorie di un accademico, Udin 2005
fij_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn ita_Latn fur_Latn